**Ա Մ Փ Ո Փ Ա Թ Ե Ր Թ**

**«ԻՐԱՎԱԲԱՆԱԿԱՆ ՊԱՐՏԱԴԻՐ ՈՒԺ ՉՈՒՆԵՑՈՂ ՄԻՋԱԶԳԱՅԻՆ ԲՆՈՒՅԹԻ ՓԱՍՏԱԹՂԹԵՐԻ ԿՆՔՄԱՆ ԸՆԹԱՑԱԿԱՐԳԵՐԸ ՍԱՀՄԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1. Արդարադատության նախարարություն** | **25.10.2022թ.** |
| **01/14.2/47216-2022** |
| «Իրավաբանական պարտադիր ուժ չունեցող միջազգային բնույթի փաստաթղթերի կնքման ընթացակարգերը սահմանելու մասին» Հայաստանի Հանրապետության կառավարության որոշման նախագծի վերաբերյալ ՀՀ արդարադատության նախարարությունը դիտողություններ և առաջարկություններ չունի:  Միաժամանակ, Նախագծի վերաբերյալ կարծիքներն ամփոփելուց և լրամշակելուց հետո նախագիծն անհրաժեշտ է սահմանված կարգով ներկայացնել ՀՀ արդարադատության նախարարություն՝ փորձաքննության։ | **Ընդունվել է**  Նախագիծը, սահմանված կարգով պետական մարմինների կարծիքները ամփոփելուց հետո, ներկայացվել է պետական փորձագիտական եզրակացություն ստանալու: |
| **2. ՀՀ միջուկային անվտանգության կարգավորման կոմիտե** | **26.10.2022թ.** |
| **№ 01/610/1279-2022** |
| Դիտողություններ և առաջարկություններ չկան |  |
| **3. Տեսչական մարմինների աշխատանքների համակարգման գրասենյակ** | **26.10.2022թ.** |
| **48.95/35210-2022** |
| Դիտողություններ և առաջարկություններ չկան |  |
| **4. ՀՀ ոստիկանություն** | **28.10.2022թ.** |
| **1/21/93975-22** |
| Դիտողություններ և առաջարկություններ չկան |  |
| **5. Առողջապահության նախարարություն** | **28.10.2022թ.** |
| **ԱԱ/10.2/25925-2022** |
| 1. Համաձայն «Նորմատիվ իրավական ակտերի մասին» օրենքի 14-րդ հոդվածի 10-րդ մասի` նորմատիվ իրավական ակտի բաժիններն ու գլուխները համարակալվում են արաբական թվանշաններով: Հաշվի առնելով նշված կարգավորումը` առաջարկում ենք «Իրավաբանական պարտադիր ուժ չունեցող միջազգային բնույթի փաստաթղթերի կնքման ընթացակարգեր» փաստաթղթի նախագծում (այսուհետ` Նախագիծ) գլուխները համարակալել արաբական թվանշաններով:  2. Համաձայն Նախագծի 2-րդ կետի` միջազգային բնույթի փաստաթուղթը միջազգային իրավունքի սուբյեկտների կամ միջազգային իրավունքի սուբյեկտ չհանդիսացող կամ որպես այդպիսին չճանաչված կազմավորման (կազմավորումների) միջև կնքվող գրավոր պայմանավորվածություն է, որը Հայաստանի Հանրապետության համար չի առաջացնում միջազգային հանրային իրավունքով սահմանված իրավունքներ և պարտադիր կատարման ենթակա պարտավորություններ: Միաժամանակ, Նախագծի 4-րդ կետը սահմանում է, որ միջազգային բնույթի փաստաթղթով սահմանվում է ոլորտային և այլ համագործակցություն։ Համագործակցությունն ինքնին ստատիկ չէ և ենթադրում է որոշակի գործողությունների կատարում, այսինքն` կողմերի միջև որոշակի փոխադարձ իրավունքների և/կամ պարտավորությունների առաջացում համագործակցության որոշակի փուլում, եթե ոչ ամբողջ գործընթացում: Ուստի, առաջանում է որոշակի տարընկալում մեջբերված կետերի միջև: Արդյո՞ք նկարագրված իրավիճակում կողմը կարող է, հղում կատարելով պարտավորության` պարտադիր կատարման ենթակա չլինելու հանգամանքին, խուսափել համագործակցության շրջանակներում որոշակի գործողությունների կատարումից կամ արդյո՞ք առաջանալու է անհրաժեշտություն կնքելու լրացուցիչ փաստաթուղթ համագործակցությունը հնարավորին դարձնելու կամ դրա կատարմանը օժանդակելու համար: | 1. Ընդունվել է  2. Տարընկալում չի կարող առաջանալ, քանի որ եթե Հայաստանի Հանրապետության և պայմանավորվող մյուս կողմի միջև կնքվում է միջազգային հանրային իրավունքով սահմանված իրավունքներ և պարտադիր կատարման ենթակա պարտավորություններ առաջացնող փաստաթուղթ, ապա մենք գործ ունենք միջազգային պայմանագրի հետ: Ներկայացված նախագիծը վերաբերում է **իրավաբանական պարտադիր ուժ չունեցող միջազգային բնույթի փաստաթղթերին,** որոնք միջազգային պայմանագրերից տարբերվում են նրանով, որ **չեն առաջացնում միջազգային հանրային իրավունքով սահմանված իրավունքներ և պարտավորություններ**, և դրանց կնքման ընթացակարգերը տարբերվում են միջազգային պայմանագրերի կնքման ընթացակարգերից: |
| **6. Արտակարգ իրավիճակների նախարարություն** | **31.10.2022թ.** |
| **№ 01/02.1/7489-2022** |
| Դիտողություններ և առաջարկություններ չկան |  |
| **7.Կրթության, գիտության, մշակույթի և սպորտի նախարարություն** | **31.10.2022թ.** |
| **01/15.1/27413-2022** |
| Դիտողություններ և առաջարկություններ չկան |  |
| **8. Կադաստրի կոմիտե** | **31.10.2022թ.** |
| **ՍԹ/11974-2022** |
| Դիտողություններ և առաջարկություններ չկան |  |
| **9. Բարձր տեխնոլոգիական արդյունաբերության նախարարություն** | **01.11.2022** |
| **N 01/17․2/9201-2022** |
| Նախագծի 14-20-րդ (տես՝ ներկայացված նախագծի 17-23-րդ կետեր) կետերի կարգավորումները հիմնականում առնչվում են երկու տիպի միջազգային բնույթի փաստաթղթերի՝ **իրավասու մարմնի անունից և ՀՀ կառավարության անունից** կնքվող միջազգային բնույթի փաստաթղթի փոխհամաձայնեցման և կնքման ընթացակարգերին և նշված կետերում՝ կախված միջազգային բնույթի փաստաթղթի տեսակից, կարգավորումներն առանձնացված չեն և հաջորդում են մեկը մյուսին՝ տեղիք տալով որոշակի տարընկալման: Հետևաբար, առաջարկում ենք Նախագծով հստակ տարանջատել վերոնշյալ տեսակի միջազգային բնույթի փաստաթղթերի փոխհամաձայնեցման և կնքման ընթացակարգերին առնչվող կարգավորումները: | Չի ընդունվել, քանի որ երկու դեպքում էլ փաստաթղթի նախագծի համաձայնեցման և ստորագրման ընթացակարգերը նույնն են և չեն կարող տարանջատվել: |
| **10. Պաշտպանության նախարարություն** | **01.11.2022թ.** |
| **ՊՆ/510/5202-2022** |
| Առաջարկություններ և դիտողություններ չկան |  |
| **11. Ազգային անվտանգության ծառայություն** | **31.10.2022թ.** |
| **11/1245** |
| 1. Որոշման նախագծի 1-ին կետում «Հաստատել» բառը փոխարինել «Սահմանել» բառով,  2. Հավելվածի 1-ին կետում «(այսուհետ՝ Օրենք)» բառերը շարադրել «օրենք» բառից հետո,  3. 2-րդ կետից հանել «պարտադիր կատարման ենթակա» բառերը,  4. 5-րդ կետից հանել «կառավարման համակարգի մարմինների, ինքնավար մարմինների, տարածքային» բառերը,  5. 2-րդ գլխի վերնագիրը շարադրել «ՄԻՋԱԶԳԱՅԻՆ ԲՆՈՒՅԹԻ ՓԱՍՏԱԹՂԹԻ ՀԱՄԱՁԱՅՆԵՑՄԱՆ ԵՎ ԿՆՔՄԱՆ ԸՆԹԱՑԱԿԱՐԳԵՐԸ»,  6. 6-րդ կետում (տես՝ ներկայացված նախագծի 7-րդ կետ) «ստորագրման» բառը փոխարինել «կնքման» բառով, իսկ «ներկայացնում է» բառից հետո լրացնել «Հայաստանի Հանրապետության» բառերը՝ համապատասխան փոփոխություններ կատարելով նախագծի ամբողջ տեքստում,  7. 10-րդ կետում (տես՝ ներկայացված նախագծի 14-րդ կետ) «եզրակացությունները» բառից հետո լրացնել «, ինչպես նաև այլ շահագրգիռ պետական մարմինների կարծիքները» բառերը, իսկ «իրավաբանական պարտադիր ուժ չունեցող» բառերը հանել,  8. 11-րդ կետը շարադրել 10-րդ կետից առաջ (տես՝ ներկայացված նախագծի 13 և 14-րդ կետեր),  9. 22-րդ կետում (տես՝ ներկայացված նախագծի 2-րդ կետ) հստակեցնել, թե իրավասու մարմինն ինչ կարգով է ապահովելու միջազգային բնույթի փաստաթղթի օտար լեզվից հայերեն կամ հայերենից օտար լեզվի թարգմանությունը,  10. Հավելվածի համարակալումն իրականացնել «Նորմատիվ իրավական ակտերի մասին» օրենքի 14-րդ հոդվածի պահանջներին համապատասխան,  11. ՀՀ ԱԱԾ գործունեության առանձնահատկություններից ելնելով՝ նախագծում անհրաժեշտ է նախատեսել բացառություններ ծառայության կողմից կնքվող (հատկապես հրապարակման ոչ ենթակա, գաղտնիության դրոշմագիր ունեցող) իրավաբանական պարտադիր ուժ չունեցող միջազգային բնույթի փաստաթղթերի պետական այլ մարմինների հետ համաձայնեցման, եզրակացությունների, կարծիքների ստացման, ՀՀ արտաքին գործերի նախարարության միջազգային պայմանագրերի պահոցում (դեպոզիտում) պահելու, ինչպես նաև հրապարակելու վերաբերյալ: | 1. Ընդունվել է  2. Ընդունվել է  3. Ընդունվել է  4. Ընդունվել է  5. Ընդունվել  6. Ընդունվել է  7. Ընդունվել է  8. Ընդունվել է  9. Չի ընդունվել, քանի որ թարգմանություն իրականացնելը հատուկ կարգ չի պահանջում:  10. Ընդունվել է  11. Ընդունվել է: Նախագծի հավելվածը լրացվել է համապատասխան 30-րդ կետով: |
| **12. ՀՀ պետական վերահսկողական ծառայություն** | **01.11.2022թ.** |
| **Ե/1988-22** |
| 1. «Միջազգային պայմանագրերի մասին» օրենքի այսուհետ՝ Օրենք) 1-ին մասի 4-րդ կետի համաձայն՝ ***իրավասու մարմին` սույն օրենքով միջազգային պայմանագրի կնքման, դրա վավերացման կամ հաստատման, միջազգային պայմանագրի կատարման, փոփոխման, գործողության կասեցման կամ չեղյալ հայտարարելու առաջարկությամբ Կառավարություն դիմելու` օրենքով սահմանված իրավասություն ունեցող մարմին.***  Օրենքի 4-րդ հոդվածի 1-ին մասի համաձայն՝ *միջազգային պայմանագրի կնքման (դրան միանալու) առաջարկությունը վարչապետին է ներկայացնում* ***իրավասու մարմինը՝*** *հիմնավորելով դրա կնքման (դրան միանալու) նպատակահարմարությունը և կցելով Հայաստանի Հանրապետության արտաքին գործերի նախարարության եզրակացությունը միջազգային պայմանագրի կնքման (դրան միանալու) արտաքին քաղաքական նպատակահարմարության մասին կամ կարգավորման ենթակա հարաբերությունները իրավաբանական պարտադիր ուժ չունեցող միջազգային բնույթի այլ փաստաթղթով կնքելու նպատակահարմարության մասին:*  Նույն հոդվածի 2-րդ մասի համաձայն՝ ***սույն հոդվածի 1-ին մասում նշված*** *իրավաբանական պարտադիր ուժ չունեցող միջազգային բնույթի փաստաթղթերի կնքման ընթացակարգերը սահմանում է Կառավարությունը։*  Օրենքի վերը նշված դրույթների համալիր վերլուծությունից ակնհայտ է, որ Օրենքի 4-րդ հոդվածի 2-րդ մասում նշված են *իրավասու մարմնի կողմից կնքվող՝ իրավաբանական պարտադիր ուժ չունեցող միջազգային բնույթի փաստաթղթերին, իսկ Օրենքի իմաստով իրավասու մարմին են* ***նույն օրենքով******միջազգային պայմանագրի կնքման, դրա վավերացման կամ հաստատման, միջազգային պայմանագրի կատարման, փոփոխման, գործողության կասեցման կամ չեղյալ հայտարարելու առաջարկությամբ Կառավարություն դիմելու իրավասություն ունեցող մարմինները,*** մինչդեռ, Նախագծի հավելվածի այսուհետ՝ Հավելված) 5-րդ կետով (տես՝ ներկայացված նախագծի 6-րդ կետ) նշվում է, որ *սույն ընթացակարգերը տարածվում են* ***միջազգային կապեր և համագործակցություն իրականացնելու Հայաստանի Հանրապետության օրենքներով սահմանված լիազորություններ ունեցող՝ պետական կառավարման համակարգի մարմինների, ինքնավար մարմինների, տարածքային և տեղական ինքնակառավարման մարմինների*** *(այսուհետ՝ իրավասու մարմին) կողմից ստորագրվող միջազգային բնույթի փաստաթղթերի վրա:*  *Ստացվում է՝ Օրենքով և Նախագծով իրավասու մարմինների շրջանակը տարբեր է, մինչդեռ գտնում ենք, որ Նախագծով ենթակա է կարգավորման Նախագծի ընդունման իրավական հենք Օրենքի իմաստով իրավասու մարմնի կողմից կնքվող՝ իրավաբանական պարտադիր ուժ չունեցող միջազգային բնույթի փաստաթղթերի կնքման ընթացակարգերը:*  2.Հավելվածի 7-րդ կետում(տես՝ ներկայացված նախագծի 8-րդ կետ) *«*արդարադատության նախարարություն, ֆինանսների նախարարություն» բառերից առաջ առաջարկում ենք լրացնել «ՀՀ» կամ «Հայաստանի Հանրապետության» բառերով կամ սկզբնատառերը գրել մեծատառով, միաժամանակ ապահովելով միասնական ձևի կիրառումը, նկատի ունենալ, որ միասնական ձևով չեն ներկայացված նախարարությունների անվանումները, օրինակ՝ Հավելվածի 9-րդ, 10-րդ և 14-րդ կետերում կիրառված է «Հայաստանի Հանրապետության արդարադատություն», «Հայաստանի Հանրապետության ֆինանսների նախարարություն» և «արտաքին գործերի նախարարություն» ձևերը:  Նշվածը վերաբերում է նաև «կառավարություն» և «Հայաստանի Հանրապետության կառավարություն» ձևերին:  3. Հավելվածի 7-րդ կետում (տես՝ ներկայացված նախագծի 8-րդ կետ) նշված է, որ ՀՀ արտաքին գործերի նախարարության **դրական կարծիքը** ստանալուց հետո իրավասու մարմինը միջազգային բնույթի փաստաթղթի նախագիծը ներկայացնում է համապատասխան մարմինների, իսկ 13-րդ կետով նշված է, որ դադարեցնում է փաստաթղթի ընթացքը, եթե արտաքին գործերի նախարարությունը ներկայացրել է բացասական կարծիք ստորագրման արտաքին քաղաքական նպատակահարմարության վերաբերյալ, ինչի կապակցությամբ առաջարկում ենք քննարկել նշված կարծիքով նախագծի հետագա ընթացակարգերն անցելը կանխորոշելու հարցը՝ պայմանավորված տվյալ փաստաթղթի՝ կարծիք» բնույթ ունենալու հանգամանքով:  4. Հավելվածի 9-րդ կետում (տես՝ ներկայացված նախագծի 10-րդ կետ) «առկայության» բառն առաջարկում ենք փոխարինել «բացակայության» բառով՝ նկատի ունենալով Հավելվածի 2-րդ կետը, մասնավորապես, որ *միջազգային բնույթի փաստաթուղթը Հայաստանի Հանրապետության համար չի առաջացնում միջազգային հանրային իրավունքով սահմանված իրավունքներ և պարտադիր կատարման ենթակա պարտավորություններ, ֆինանսական պարտավորություններ Հայաստանի Հանրապետության պետական բյուջեի համար:*  5. Այնուհետ, նկատի ունենալ, որը, ինչպես նշվեց վերը, Հավելվածի նույն 2-րդ կետով նաև սահմանվում է, որ միջազգային բնույթի փաստաթուղթը չի առաջացնում ֆինանսական պարտավորություններ Հայաստանի Հանրապետության պետական բյուջեի համար,ուստի արդիական չէ Հավելվածի 9-րդ կետի 2-րդ պարբերությամբ նշված դրույթը:  6. Նկատի ունենալով «Նորմատիվ իրավական ակտերի մասին» օրենքի 14-րդ հոդվածի 5-րդ մասը, համաձայն որի՝ ենթաօրենսդրական նորմատիվ իրավական ակտերում դրույթները շարադրվում են հերթական համար ունեցող կետերի տեսքով, անհրաժեշտ է Հավելվածի  9-րդ և 21-րդ կետերից հետո նշված դրույթները համարակալել:  7. Այնուհետև, հաշվի առնելով «Նորմատիվ իրավական ակտերի մասին» օրենքի 14-րդ հոդվածի 10-րդ մասը, համաձայն որի՝ նորմատիվ իրավական ակտի բաժիններն ու գլուխները համարակալվում են արաբական թվանշաններով, անհրաժեշտ է Հավելվածի գլուխների համարակալումը իրականացնել արաբական թվանշաններով:  8. Միաժամանակ, առաջարկում ենք ՀՀ արտաքին գործերի նախարարությանը միջոցներ ձեռնարկել նախկինում ստորագրված բոլոր միջազգային փաստաթղթերի պահպանումն ամբողջ ծավալով իրականացնելու ուղղությամբ՝ նկատի ունենալով նաև այն, որ վերջերս պարզ դարձավ, որ Ծառայությանն անհրաժեշտ միջազգային փաստաթուղթը՝ «ՀՀ նախագահի վերահսկողական ծառայության և ԵԱՀ վարչական վերահսկողության ծառայության միջև համագործակցության մասին» արձանագրությունը, չէր պահպանվում նախարարությունում: | 1. Չի ընդունվել:  «Միջազգային պայմանագրերի մասին» օրենքի և նախագծով ներկայացված «Իրավաբանական պարտադիր ուժ չունեցող միջազգային բնույթի փաստաթղթերի կնքման ընթացակարգերը սահմանելու մասին» ՀՀ կառավարության որոշման կարգավորման առարկաները տարբեր են, սահմանվում են կնքման տարբեր ընթացակարգեր և օրենսդրական պահանջներ, ուստի տարբեր բնույթի փաստաթղթերի կնքման համար միևնույն իրավասու մարմինների վերաբերյալ միևնույն պահանջներ սահմանելու անհրաժեշտությունը հիմնավորված չէ  2. Ընդունվել է  3. Ընդունվել է  4. Չի ընդունվել, քանի որ խոսքը գնում է ֆինանսական պարտավորությունների **առկայության կամ բացակայության** մասին, ուստի երկու եզրույթն էլ հավասարապես կիրառելի են, և հիմնավորված չէ հավասարազոր բառերը մեկը մյուսով փոխարինելու առաջարկը:  5. Չի ընդունվել, նշված դրույթները հստակ և ամբողջական են դարձնում կարգավորվող ընթացակարգերը  6. Ընդունվել է  7. Ընդունվել է  8. Առաջարկությունը որևէ կերպ չի վերաբերում ներկայացված նախագծին: Միաժամանակ տեղեկացնում ենք, որ ՀՀ ԱԳՆ-ն միջազգային բնույթի փաստաթղթի ավանդապահ չի հանդիսանում: |
| **13. Քաղաքաշինության կոմիտե** | **02.11.2022** |
| **01/18/12167-2022** |
| Դիտողություններ և առաջարկություններ չկան |  |
| **14. Աշխատանքի և սոցիալական հարցերի նախարարություն** | **02.11.2022** |
| **ՆՄ/ԱՆՄ-2-1/27655-2022** |
| 1. Հավելվածի 6-րդ կետից (տես՝ ներկայացված նախագծի 7-րդ կետ) հանել «միջազգային բնույթի» բառերը, քանի որ ի սկզբանե դեռևս հայտնի չէ փաստաթուղթը հանդիսանում է իրավաբանական պարտադիր ուժ չունեցող միջազգային բնույթի փաստաթուղթ, թե Օրենքի դրույթներին համապատասխան միջազգային պայմանագիր,  2. Հավելվածի 6-րդ և 7-րդ կետերում (տես՝ ներկայացված նախագծի 7-8-րդ կետեր) «կարծիք» բառը փոխարինել «եզրակացություն» բառով,  3. Լրացնել Հավելվածի նոր՝ 7-րդ կետ հետևյալ խմբագրությամբ.  «Ստորագրման արտաքին քաղաքական նպատակահարմարության վերաբերյալ ՀՀ արտաքին գործերի նախարարության կողմից բացասական եզրակացություն ստանալու դեպքում դադարեցվում է փաստաթղթի ընթացքը»։  4. Հավելվածի 13-րդ (տես՝ ներկայացված նախագծի 16-րդ կետ) կետը շարադրել հետևյալ խմբագրությամբ.  «Սույն ընթացակարգերի 10-րդ կետով ՀՀ արտաքին գործերի նախարարության տրամադրած եզրակացության հիման վրա իրավասու մարմինը փաստաթղթի հետագա ընթացքն իրականացնում է.  1) **սույն ընթացակարգերի համապատասխան**, եթե առկա է եզրակացություն կարգավորման ենթակա հարաբերությունները իրավաբանական պարտադիր ուժ չունեցող միջազգային բնույթի փաստաթղթով կնքելու վերաբերյալ, կամ  2) **Օրենքի դրույթներին համապատասխան**, եթե առկա է եզրակացություն այն մասին, որ փաստաթուղթը համարվում է միջազգային պայմանագիր,  5. Հավելվածի 14-րդ և 15-րդ կետերում (տես՝ ներկայացված նախագծի 17 և 18-րդ կետեր) «Իրավասու մարմինը» բառերից հետո լրացնել «ըստ անհրաժեշտության», քանի որ նշյալ փուլում փաստաթղթի լրամշակման անհրաժեշտություն հիմնականում չի լինում։  6. Հավելվածի 15-րդ կետում (տես՝ ներկայացված նախագծի 18-րդ կետ) անհրաժեշտ է հստակեցնել, թե նախագծի փաթեթի մեջ ինչ փաստաթղթեր են մտնում։ | 1. Չի ընդունվել, քանի որ խոսքը գնում է փաստաթղթի **նախագծի** մասին է, որն ի սկզբանե ներկայացվում է, որպես միջազգային բնույթի փաստաթուղթ:  2. Ընդունվել է  3. Չի ընդունվել նշված դրույթը նախատեսված է նախագծի հավելվածի 16-րդ կետով:  4. Չի ընդունվել, քանի որ ներկայացված առաջարկությամբ, ըստ էության, փոփոխվում է առկա խմբագրությունը, որը հստակ է:  5. Ընդունվել է  6. Ընդունվել է |
| **15. Շրջակա միջավայրի նախարարություն** | **02.11.2022** |
| **1/08.2/14337-2022** |
| Հաշվի առնելով Նախագծի հավելվածի 17-րդ կետում (տես՝ ներկայացված նախագծի 20-րդ կետ) «այլ պաշտոնատար անձին» լիազորելու իրավասության կամայական բնույթ կրելը, առաջարկում եմ քննարկել նշված իրավակարգավորումը Նախագծի հավելվածի 20-րդ կետում (տես՝ ներկայացված նախագծի 23-րդ կետ) նախատեսված իրավակարգավորմանը համապատասխանեցնելու հարցը, մասնավորապես՝ «Այլ պաշտոնատար անձանց կողմից կառավարության անունից կնքվող միջազգային բնույթի փաստաթղթի ստորագրման համար լիազորագիրը տրամադրում է արտաքին գործերի նախարարը՝ վարչապետի հանձնարարությամբ՝ իրավասու մարմնի գրավոր առաջարկությամբ:» | Չի ընդունվել, քանի որ կամայականության խոսք լինել չի կարող: Փաստաթղթի ստորագրման նախաձեռնողը ոչ թե պաշտանատար անձն է, այլ համապատասխան իրավասու մարմինը, և այդ մարմնի ղեկավարը մարմնի կանոնադրությամբ արդեն իսկ օժտված է իր գործառույթը այլ պաշտոնատար անձի լիազորելու իրավասությամբ: |
| **16. ՀՀ տարածքային կառավարման և ենթակառուցվածքների նախարարություն** | **03.11.2022թ.** |
| **ԳՍ//29452-2022** |
| 1. Նախագծի 17-րդ կետում «լիազորությամբ» (տես՝ ներկայացված նախագծի 20-րդ կետ) բառը փոխարինել «լիազորմամբ» բառով:  2. Նախագծի 18-րդ կետում (տես՝ ներկայացված նախագծի 21-րդ կետ) «լիազորությունների» բառը փոխարինել «լիազորման» բառով։  3. Նախագծի 17-րդ կետում (տես՝ ներկայացված նախագծի 20-րդ կետ) «փաստաթուղթը» բառից հետո ավելացնել «բացառությամբ կառավարության անունից կնքվող միջազգային բնույթի փաստաթղթի» բառերը։  4. Նախագծի 18-րդ կետում (տես՝ ներկայացված նախագծի 21-րդ կետ) «նախարարի տեղակալը» բառերից հետո ավելացնել «յուրաքանչյուրն իր ոլորտի մասով» բառերը։ | 1-2. Չի ընդունվել, ներկայացված խմբագրությունը հայոց լեզվի կանոններին չի հակասում:  3. Չի ընդունվել, քանի որ ամեն դեպքում փաստաթուղթը շրջանառվում է իրավասու մարմնի կողմից, որից հետո՝ փոխանցվում կառավարության աշխատակազմ:  4. Չի ընդունվել |
| **17. ՀՀ ֆինանսների նախարարություն** | **04.11.2022թ.** |
| **№ 01/11-1/19148-2022** |
| 1. Նախագծի 4-րդ կետի համաձայն՝ միջազգային բնույթի փաստաթղթով սահմանվում է ոլորտային և այլ համագործակցություն։ Տարընթերցումներից խուսափելու նպատակով առաջարկում ենք հանել «և այլ» բառերը, քանի որ ոլորտային համագործակցությունն արդեն իսկ ենթադրում է լայն համագործակցության շրջանակ:  2. Նախագծի 5-րդ կետի (տես՝ ներկայացված նախագծի 6-րդ կետ) համաձայն՝ վերջինիս շրջանակներում իրավասու մարմիններ են հանդիսանում պետական կառավարման համակարգի մարմինները, ինքնավար մարմինները, տարածքային և տեղական ինքնակառավարման մարմինները։  Ելնելով վերոգրյալից՝ անհրաժեշտ է նշել, որ իրավասու մարմնի շրջանակից դուրս են մնացել սահմանադրական անկախ պետական մարմինները (Բարձրագույն դատական խորհուրդ, Կենտրոնական ընտրական հանձնաժողով, Հեռուստատեսության և ռադիոյի հանձնաժողով, Հաշվեքննիչ պալատ), Կենտրոնական բանկը և օրենսդիր մարմինը:  3. «Միջազգային պայմանագրերի մասին» օրենքի (այսուհետ՝ Օրենք) 16-րդ հոդվածի 1-ին մասի համաձայն՝ Հայաստանի Հանրապետության ֆինանսների նախարարությունը հանդիսանում է վարկային և դրամաշնորհային միջազգային պայմանագրի կնքման և ուժի մեջ մտնելու ընթացակարգերի իրականացման համար իրավասու մարմին։  Այս կապակցությամբ, հիմք ընդունելով, որ վերոնշյալ վարկային և դրամաշնորհային միջազգային պայմանագրերի շրջանակներում, մասնավորապես, Հայաստան առաքելությունների արդյունքներով հաճախ են կնքվում Նախագծի 4-րդ կետով նախատեսված փաստաթղթեր (հուշագրեր, փոխըմբռնման հուշագրեր), առաջարկում ենք հստակեցնել, թե արդյոք նման փաստաթղթերը դիտարկվելու են սույն Նախագծի կարգավորումների ներքո և արդյոք նմանատիպ փաստաթղթերի կնքման դեպքում սույն Նախագծի իմաստով իրավասու մարմին համարվելու է ՀՀ ֆինանսների նախարարությունը, թե՞ ծրագրի իրականացման համար պատասխանատու համապատասխան ճյուղային նախարարությունը/պետական կառավարման մարմինը։  4. Նախագծի 9-րդ կետում (տես՝ ներկայացված նախագծի 10-րդ կետ) ՀՀ ՖՆ կողմից ֆինանսական պարտավորություններ նախատեսող դրույթների առկայության վերաբերյալ եզրակացության տրամադրման սահմանումը նույնական է Օրենքի 11-րդ հոդվածի 1-ին մասի 6-րդ կետի հետ։ Այս կապակցությամբ նշենք, որ ՀՀ ՖՆ կողմից բազմիցս բարձաձայնվել է Օրենքի նշյալ դրույթի փոփոխության անհրաժեշտության վերաբերյալ։ Ուստի, առաջարկում ենք կամ Նախագծի 9-րդ հոդվածում հղում անել Օրենքի համապատասխան հոդվածին՝ հետագայում սույն կարգում նոր փոփոխության անհրաժեշտությունը բացառելու նպատակով, կամ ի նկատի ունենալ, որ Օրենքի փոփոխությունից հետո Նախագծի 9-րդ հոդվածը նույնպես պետք է համապատասխանեցվի Օրենքի նոր խմբագրությանը։  5. Նախագծի 12-րդ (տես՝ ներկայացված նախագծի 15-րդ կետ) կետի համաձայն՝ սույն ընթացակարգերի 6-11-րդ (տես՝ ներկայացված նախագծի 7-12-րդ կետեր) կետերում նշված մարմիններն իրենց եզրակացություններն ու կարծիքները իրավասու մարմին են ներկայացնում միջազգային բնույթի փաստաթուղթը ստանալուց հետո՝ 15 աշխատանքային օրվա ընթացքում, *եթե իրավասու մարմինն այլ ժամկետ չի նշում*: Նշված կետն առաջարկում ենք խմբագրել՝ «եթե իրավասու մարմինն այլ ժամկետ չի նշում» բառերը փոխարինելով «եթե իրավասու մարմինն այլ *ավելի երկար* ժամկետ չի նշում» բառերով, քանի որ գործնականում իրավասու մարմինների կողմից սահմանվում է մեկից եռօրյա ժամկետ, ինչը իրատեսական չէ առկա աշխատանքային ծանրաբեռնվածության պայմաններում։  6. Օրենքի 10-րդ հոդվածի 2-րդ մասի 4-րդ կետի համաձայն՝ ՀՀ ԱԺ կողմից վավերացման են ենթակա այն միջազգային պայմանագրերը, որոնք Հայաստանի Հանրապետության համար նախատեսում են ֆինանսական կամ գույքային պարտավորություններ։ Մինչդեռ Նախագծում բացակայում է գույքային պարտավորությունների վերաբերյալ եզրակացության ստացմանն առնչվող որևէ հղում։  Հաշվի առնելով վերոգրյալը՝ առաջարկում ենք Նախագծում նախատեսել Հայաստանի Հանրապետության համար գույքային պարտավորություններ նախատեսող դրույթների առկայության մասին եզրակացության տրամադրման վերաբերյալ կարգավորում՝ միաժամանակ համակարգային առումով փոխկապակցված կետերում (10-րդ, 12-րդ և 13-րդ կետերում) ևս կատարել համապատասխան լրացումներ:  7. Առաջարկում ենք խմբագրել Նախագծի 14-րդ կետի (տես՝ ներկայացված նախագծի 17-րդ կետ) բովանդակությունը՝ նախատեսելով, թե ինչ ժամկետում է իրավասու մարմինը լրամշակելու միջազգային բնույթի փաստաթղթի նախագիծը և ներկայացնելու արտաքին գործերի նախարարություն փոխհամաձայնեցման, միևնույն ժամանակ ներառել նաև ստացված առաջարկությունների ամփոփաթերթը:  8. Նախագծի 15-րդ կետում (տես՝ ներկայացված նախագծի 18-րդ կետ) նույնպես առաջարկում ենք նախատեսել, թե ինչ ժամկետում է միջազգային բնույթի փաստաթղթի նախագծի փաթեթը ներկայացվում վարչապետի աշխատակազմ, միևնույն ժամանակ հստակեցնել, թե ինչ փաստաթղթեր են ներառվում նախագծի փաթեթի մեջ:  9. Նախագծի 15-րդ կետի (տես՝ ներկայացված նախագծի 18-րդ կետ) համաձայն՝ միջազգային բնույթի փաստաթուղթը Հայաստանի Հանրապետության կառավարության անունից կնքվելու դեպքում իրավասու մարմինը դրա նախագիծը լրամշակելուց հետո նախագծի փաթեթը ներկայացնում է վարչապետի աշխատակազմ:  Ստացվում է, որ ՀՀ կառավարության անունից կնքվելու դեպքում իրավասու մարմինը ապահովում է միջազգային բնույթի փաստաթղթի նախագծի ստորագրման արտաքին քաղաքական նպատակահարմարության, Հայաստանի Հանրապետության օրենսդրությանը համապատասխանության, դրանում Հայաստանի Հանրապետության համար ֆինանսական պարտավորություններ նախատեսող դրույթների առկայության, փաստաթղթի միջազգային պայմանագիր լինելու կամ կարգավորման ենթակա հարաբերությունները իրավաբանական պարտադիր ուժ չունեցող միջազգային բնույթի փաստաթղթով կնքելու վերաբերյալ եզրակացությունների, շահագրգիռ մարմինների դիրքորոշումների ստացումը, լրամշակում է միջազգային բնույթի փաստաթուղթը, պատրաստում է դրա նույնական հայերեն օրինակը, ինչից հետո միայն նախագծի փաթեթը ներկայացնում է վարչապետի աշխատակազմ։  Ելնելով ժամանակի կառավարման արդյունավետությունից՝ առաջարկում ենք  ՀՀ կառավարության անունից կնքվող միջազգային բնույթի փաստաթղթի նախագծերի համար նախատեսել վերջինիս շրջանառման առաջանային փուլում (օրինակ՝ 6-րդ կետին զուգահեռ*) ՀՀ վարչապետի նախնական հանձնարարության* ստացման հնարավորությունը՝ հետագա ընթացակարգերի ապահովման կապակցությամբ։  10. Նախագծի համաձայն՝ միջազգային բնույթի փաստաթղթի ստորագրման համար համապատասխան ընթացակարգերի ապահովման բոլոր փուլերում վերջինիս թարգմանությունն ապահովում է իրավասու մարմինը (այդ թվում՝ օտար լեզվից հայերեն կամ հայերենից օտար լեզուներ)։ Ավելին, Նախագծի 14-րդ կետի համաձայն՝ իրավասու մարմինը լրամշակում է միջազգային բնույթի փաստաթուղթը և պատրաստում է դրա նույնական հայերեն օրինակը։  Հաշվի առնելով Օրենքի 9-րդ հոդվածի 5-րդ մասը՝ առաջարկում ենք Նախագծում ևս նախատեսել, որ միջազգային բնույթի փաստաթղթի նախագծի օտար լեզվից հայերեն և հայերենից օտար լեզու թարգմանությունն ապահովում է իրավասու մարմինը՝ Հայաստանի Հանրապետության արդարադատության նախարարի սահմանած կարգով։  Միևնույն ժամանակ, առաջարկում ենք նախատեսել, որ նշյալ փաստաթղթերի նույնական հայերեն տեքստի պաշտոնական հաստատումն ապահովվի ՀՀ ԱԳՆ կողմից։  11. Նախագծի 21-րդ կետի (տես՝ ներկայացված նախագծի 24-րդ կետ) համաձայն՝ միջազգային բնույթի փաստաթուղթը ստորագրվում է հայերենով և համաձայնեցված օտար լեզուներով *կամ միայն օտար լեզվով*: Առաջարկում ենք նշված կետում հանել «կամ միայն օտար լեզվով» բառերը՝ հիմք ընդունելով «Լեզվի մասին» օրենքի 4-րդ հոդվածը, որի համաձայն՝ Հայաստանի Հանրապետության պետական մարմինները, ձեռնարկությունները, հիմնարկները և կազմակերպությունները պարտավոր են գործավարությունը կատարել գրական հայերենով:  12. Նախագծի 23-րդ կետից (տես՝ ներկայացված նախագծի 29-րդ կետ) հետո առաջարկում ենք նախատեսել նաև միջազգային բնույթի փաստաթղթերի ուժի մեջ մտնելու, դադարեցման և ուժի մեջ մտած միջազգային բնույթի փաստաթղթերում փոփոխություններ և լրացումներ կատարելու ընթացակարգերի վերաբերյալ դրույթներ: Բացի այդ, առաջարկում ենք նախատեսել արտաքին գործերի նախարարության կողմից միջազգային բնույթի փաստաթղթի նախագծի փոխհամաձայնեցման եղանակները:  13. Միևնույն ժամանակ ներկայացնում ենք հետևյալ տեխնիկական առաջարկությունները՝   1. Նախագծի դրույթներն առավել համակարգային կառուցվածքով նախատեսելու նպատակով առաջարկում ենք Կառավարության անունից կնքվող միջազգային բնույթի փաստաթղթերի վերաբերյալ կարգավորումները խմբավորել առանձին բաժնում կամ կետում: 2. Նախագծի 6-րդ, 7-րդ կետերում և 13-րդ կետի 3-րդ ենթակետում նշված «կարծիք» բառը առաջարկում ենք փոխարինել «եզրակացություն» բառով՝ համապատասխան հոլովաձևերով: | 1. Տարընթերցում չի կարող առաջանալ, քանի որ, ինչպես իրավացիորեն նշված է մեկնաբանությունում «ոլորտային համագործակցությունը ենթադրում է լայն համագործակցության շրջանակ», իսկ «այլ» համագործակցության օրինակ կարող է լինել որևէ քաղաքական հայտարարությունը, որը կոնկրետ ոլորտի չի վերաբերում:  2. Ընդունվել է  3. Ընդունվել է, նախագիծը լրացվել է նոր՝ 5-րդ կետով  4. Ընդունվել է ի գիտություն: Օրենքի փոփոխությունն ընդունվելուց հետո կնախաձեռնվի նաև համապատասխան փոփոխություն կատարելը որոշման մեջ:  5. Ընդունվել է, ժամկետը հստակեցվել է  6. Ընդունվել է, նախագիծը լրացվել է նոր՝ 10-րդ կետով:  7. Ընդունվել է  8. Ընդունվել է  9. Ընդունվել է, նախագիծը լրացվել է նոր՝ 13-րդ կետով  10. Ընդունվել է  11. Չի ընդունվել, քանի որ բազմակողմ փաստաթղթի ստորագրման դեպքում այն կարող է կնքվել բոլոր կողմերի համար ընդունելի մեկ օտար լեզվով: Միաժամանակ «Լեզվի մասին» օրենքը պահպանվում է փաստաթղթի նույնական հայերեն օրինակը ապահովելու իրավասու մարմնին ներկայացվող պահանջով:  12. Չի ընդունվել, քանի որ միջազգային բնույթի փաստաթուղթը ուժի մեջ մտնելու կամ դադարեցնելու կարգը սահմանվում է հենց փաստաթղթով, իսկ ներպետական հատուկ ընթացակարգ չի պահանջում: Ինչ վերաբերում է փաստաթղթի նախագծի փախհամաձայնեցման եղանակներին, ապա անհրաժեշտ է նշել, որ դա կարգավորվում է ՀՀ ԱԳՆ կանոնադրությամբ և աշխատակարգով:  13. 1) Չի ընդունվել, քանի որ երկու դեպքում էլ ընթացակարգերը նույնն են  2) ընդունվել է |
| **18. ՀՀ էկոնոմիկայի նախարարություն** | **10.11.2022թ.** |
| **06/18170-2022** |
| Դիտողություններ և առաջարկություններ չկան |  |
| **19.Անվտանգության խորհուրդ** | **15.11.2022թ.** |
| **37492-2022** |
| Առաջարկվում է որոշման Նախագծի հավելվածի 5-րդ կետում «պետական կառավարման համակարգի մարմինների» բառերը փոխարինել «պետական և տեղական ինքնակառավարման մարմինների» բառերով, իսկ «տարածքային և տեղական ինքնակառավարման մարմինների» բառերը հանել: | Ընդունվել է |
| **Պետական եկամուտների կոմիտե**  **Վիճակագրական կոմիտե** |  |
| ՀՀ ԱԳՆ 21.10.2022թ. N 1111/48060-22 գրությանը ՀՀ կառավարության 25.02.2021 թ. N 252-Լ որոշմամբ հաստատված ՀՀ կառավարության աշխատակարգի 16-րդ կետով սահմանված ժամկետում, պատասխան չի ներկայացվել |  |
| **20. Արդարադատության նախարարություն**  **Պետական փորձագիտական եզրակացություն** | **18.11.22թ.** |
| **N 51326-2022** |
| 1. Նախագծի հավելվածի 13-րդ կետի համաձայն՝  «Իրավասու մարմինը Հայաստանի Հանրապետության կառավարության անունից կնքվող միջազգային բնույթի փաստաթղթի նախագիծը սույն ընթացակարգերի 7-12-րդ կետերով նախատեսված մարմիններին է **ներկայացնում Հայաստանի Հանրապետության վարչապետի նախնական հանձնարարությունը ստանալուց հետո**»:  Անհրաժեշտ է խմբագրել և հստակեցնել նախագծի վերոնշյալ իրավակարգավորումը, քանի որ այդ կարգավորումից պարզ չի դառնում, թե ի՞նչ ընթացակարգով է Հայաստանի Հանրապետության կառավարության անունից կնքվող միջազգային բնույթի փաստաթղթի կապակցությամբ իրավասու մարմինը ստանալու Հայաստանի Հանրապետության վարչապետի նախնական հանձնարարությունը:  2. Նախագծի հավելվածի 15-րդ կետի համաձայն՝  «Սույն ընթացակարգերի 7-12-րդ կետերում նշված մարմիններն իրենց եզրակացություններն ու կարծիքները իրավասու մարմին են ներկայացնում միջազգային բնույթի փաստաթուղթը ստանալուց հետո՝ 15 աշխատանքային օրվա ընթացքում, **եթե իրավասու մարմինն այլ ժամկետ չի նշում**»:  Վերոնշյալ իրավակարգավորման կապակցությամբ ցանկանում ենք նշել, որ անհրաժեշտ է վերանայել «եթե իրավասու մարմինն այլ ժամկետ չի նշում» ձևակերպումը՝ իրավասու մարմնի կողմից եզրակացությունների և կարծիքների ոչ իրատեսական ժամկետներ սահմանելուց խուսափելու նպատակով:  3. Նախագծի հավելվածի 18-րդ կետի համաձայն՝  «**Միջազգային բնույթի փաստաթուղթը Հայաստանի Հանրապետության կառավարության անունից կնքվելու դեպքում իրավասու մարմինը դրա նախագիծը լրամշակելուց հետո նախագծի փաթեթը տասնօրյա ժամկետում ներկայացնում է վարչապետի աշխատակազմ**: Փաթեթը ներառում է նախագիծը և սույն ընթացակարգերի 8-12-րդ կետերով նախատեսված փաստաթղթերը»:  Տարընթերցումներից խուսափելու նպատակով՝ անհրաժեշտ է վերանայել և հստակեցնել Նախագծի վերոնշյալ կարգավորումը, քանի որ այդ կարգավորումից ստացվում է, որ միջազգային բնույթի փաստաթուղթը Հայաստանի Հանրապետության կառավարության անունից կնքվելուց հետո իրավասու մարմինը դրա նախագիծը լրամշակում և նախագծի փաթեթը տասնօրյա ժամկետում ներկայացնում է վարչապետի աշխատակազմ: | 1. Ընդունվել է, 13-րդ կետում նշվել է, որ իրավասու մարմինը համապատասխան գրություն է ներկայացնում ՀՀ վարչապետի աշխատակազմ՝ միջազգային բնույթի փաստաթղթի կնքման վերաբերյալ ՀՀ վարչապետի նախնական հանձնարարությունը ստանալու նպատակով:  2. Ընդունվել է, «եթե իրավասու մարմինն այլ ժամկետ չի նշում» բառերը հանվել են:  3. Ընդունվել է |
| **21. Վարչապետի աշխատակազմի իրավաբանական վարչություն** | **02/06.5/40474-2022** |
| **07.12.2022** |
| 1. Նախագծի հավելվածի 2-րդ կետում անհրաժեշտ է լրացնել նաև միջազգային բնույթի փաստաթղթի նախագծով Հայաստանի Հանրապետության համար *գույքային պարտավորություններ* նախատեսված չլինելու պայմանը՝ հաշվի առնելով նախագծի հավելվածի 11-րդ կետով այդ մասով սահմանված եզրակացության հանգամանքը:   Միաժամանակ նախագծի հավելվածի 14-րդ կետում առաջարկում ենք լրացնել նաև 11-րդ կետով սահմանված եզրակացությունը՝ վերոնշյալի հաշվառմամբ:   1. Նախագծի հավելվածի 16-րդ կետով (ներկայացված նախագծի 15-րդ կետ) սահմանվում են իրավասու մարմնի կողմից *կայացվելիք որոշումները*՝ նախագծի հավելվածի 7-12-րդ կետերում նշված մարմինների տրամադրած եզրակացությունների և կարծիքների հիման վրա՝ նախատեսելով նաև, որ *իրավասու մարմինն է որոշում դադարեցնել փաստաթղթի ընթացքը, եթե ՀՀ արտաքին գործերի նախարարությունը ներկայացրել է բացասական կարծիք ստորագրման արտաքին քաղաքական նպատակահարմարության վերաբերյալ,* ինչը համադրելի չէ նախագծի հավելվածի 8-րդ կետի հետ, որի համաձայն՝ *ՀՀ արտաքին գործերի նախարարության դրական եզրակացությունը ստանալուց հետո իրավասու մարմինը միջազգային բնույթի փաստաթղթի նախագիծը ներկայացնում է ՀՀ արդարադատության նախարարություն, ՀՀ ֆինանսների նախարարություն, ինչպես նաև, անհրաժեշտության դեպքում, այլ շահագրգիռ պետական մարմիններին*: Գտնում ենք, որ նախագծով արդեն իսկ դրված է այն տրամաբանությունը, որ ՀՀ ԱԳ նախարարության վերոնշյալ եզրակացության բացասական լինելու դեպքում այն որևէ ընթացք չի ստանալու, և իրավասու մարմնի կողմից կայացվելիք՝ փաստաթղթին ընթացք չտալու մասին որոշումը, ըստ այդմ, այլընտրանք չունի, իսկ եթե ունի, ապա նախագծով կանոնակարգված չեն համապատասխան ընթացակարգերը:   3. Նախագծի հավելվածի 18-րդ կետում (ներկայացված նախագծի 17-րդ կետ) պարզաբանման կարիք ունի այն հարցը, թե ինչու նախագծի հավելվածի 7-րդ կետով նախատեսված *(ՀՀ արտաքին գործերի նախարարության՝ ստորագրման արտաքին քաղաքական նպատակահարմարության վերաբերյալ եզրակացություն)* եզրակացությունը չի ներառվելու վարչապետի աշխատակազմ ներկայացվելիք փաթեթի մեջ, առավել ևս, որ նախագծի հավելվածի 13-րդ կետով՝ մինչև ՀՀ վարչապետի նախնական հանձնարարությունը ստանալը նույնպես վերոնշյալ փաստաթուղթը դեռևս ստացված և ներկայացված չի լինելու: | 1. Ընդունվել է  2. Ընդունվել է, 16-րդ կետի (ներկայացված նախագծի 15-րդ կետ) ենթակետերը խմբագրվել են՝ հաշվի առնելով նաև ՀՀ վարչապետի աշխատակազմի արտաքին կապերի վարչության առաւարկները տվյալ կետի վերաբերյալ  3. Ընդունվել է, 7-րդ կետով նախատեսված եզրակացությունը նույնպես ներառվել է ներկայացվելիք փաստաթղթերի ցանկում |
| **22. Վարչապետի աշխատակազմի արտաքին կապերի վարչություն** | **02/06.5/40474-2022** |
| **07.12.2022** |
| 1. 1. Նախագծի հավելվածի 2-րդ և 8-րդ կետերում առաջարկում ենք ավելացնել համապատասխանաբար «գույքային պարտավորություններ» և «տարածքային կառավարման և ենթակառուցվածքների նախարարություն» բառերը, քանի որ գույքային պարտավորությունների բացակայության մասին եզրակացությունը պարտադիր է: 2. 2. Առաջարկում ենք վերանայել հավելվածի 13-րդ կետը և ***վարչապետի աշխատակազմի******դիրքորոշումը*** ստանալու նպատակով վարչապետի աշխատակազմ դիմել ոչ թե ***նախքան*** 7-12-րդ կետերով նախատեսված մարմիններին ներկայացնելը, այլ նշված մարմինների եզրակացություններով և կարծիքներով, ինչպես նաև ստորագրման հիմնավորմամբ:   3. Առաջարկում ենք հավելվածի 14-րդ կետով պահանջվող ***եզրակացությունը*** ևս ներառել վարչապետի աշխատակազմ ներկայացվելիք փաստաթղթերում:  4. Հավելվածի 16-րդ կետով (ներկայացված նախագծի 15-րդ կետ) իրավասու մարմինը եզրակացությունների և կարծիքների հիման վրա կայացնում է որոշում` 1) ընթացակարգերը շարունակել սույն կարգին համապատասխան, կամ 2) փաստաթղթի հետագա ընթացքն իրականացնել Օրենքի դրույթներին համապատասխան, եթե առկա է եզրակացություն այն մասին, որ փաստաթուղթը ***համարվում է միջազգային պայմանագիր***, կամ 3) դադարեցնել փաստաթղթի ընթացքը, եթե Հայաստանի Հանրապետության արտաքին գործերի նախարարությունը ներկայացրել է բացասական կարծիք ստորագրման արտաքին քաղաքական նպատակահարմարության վերաբերյալ:  Առաջարկում ենք 2-րդ ենթակետում «համարվում է միջազգային պայմանագիր» բառերից հետո լրացնել «կամ եթե այն պարունակում է ֆինանսական կամ գույքային պարտավորություն, կամ եթե այն հակասում է ՀՀ օրենսդրությանը» բառերը՝ հաշվի առնելով այն դեպքերը, երբ ԱԳՆ-ի կողմից ներկայացվող եզրակացությամբ նախագիծը օրենքի իմաստով չի համարվում միջազգային պայմանագիր, սակայն պարունակում է ֆինանսական պարտավորություն (որը հնարավոր չէ հանել նախագծից) կամ հակասում է ՀՀ օրենսդրությանը:  Միաժամանակ առաջարկում ենք 3-րդ կետում, ԱԳՆ-ի կողմից քաղաքական նպատակահարմարության ***բացասական եզրակացության*** դեպքում, իրավասու մարմնի հայեցողությամբ կամ դադարեցնել գործընթացը կամ, իրավասու մարմնի կողմից ***լուրջ հիմնավորմամբ՝ հարցը համաձայնեցնել վարչապետի*** հետ:  5. Հավելվածի 18-րդ կետում (ներկայացված նախագծի 17-րդ կետ) վարչապետի աշխատակազմ ներկայացվող փաթեթում ներառել 7-րդ կետով նախատեսված ստորագրման հիմնավորումը և ԱԳՆ-ի կողմից տրվելիք եզրակացությունը: | 1. Ընդունվել է  2. Ընդունվել է: 13-րդ կետը վերախմբագրվել է և հաշվի առնելով ընթացակարգերի հերթականությունը՝ միավորվել է 18-րդ կետի հետ (ներկայացված նախագծում՝ 17-րդ կետ):  3. Ընդունվել է  4. Ընդունվել է, ենթակետերը լրացվել են համապատասխան դրույթներով:  5.Ընդունվել է |
| **ՀՀ ֆինասների նախարարություն** |  |
|  |
| Նախագծով առաջարկվում է սահմանել իրավաբանական պարտադիր ուժ չունեցող միջազգային փաստաթղթերի կնքման ընթացակարգերը:  Վերոհիշյալ նախագծի վերաբերյալ հայտնում ենք հետևյալը.   1. «Իրավաբանական պարտադիր ուժ չունեցող միջազգային փաստաթղթերի կնքման ընթացակարգերը սահմանելու մասին» ՀՀ կառավարության որոշման նախագծի հավելվածի (այսուհետ՝ Հավելված) 14-րդ կետի համաձայն՝ սույն ընթացակարգերի 7-12-րդ կետերում նշված մարմիններն իրենց եզրակացություններն ու կարծիքները իրավասու մարմնին են ներկայացնում միջազգային բնույթի փաստաթուղթը ստանալուց հետո՝ 10 աշխատանքային օրվա ընթացքում: Առաջարկում ենք համապատասխան ժամկետ նախատեսել նաև Հավելվածի 13-րդ կետով նախատեսված ՀՀ արտաքին գործերի նախարարության կողմից՝ փաստաթղթի միջազգային պայմանագիր լինելու կամ կարգավորման ենթակա հարաբերությունները միջազգային բնույթի փաստաթղթով կնքելու վերաբերյալ եզրակացությունը ներկայացնելու համար:   Միևնույն ժամանակ, ելնելով մարդկային ռեուրսների կառավարման և աշխատանքների արդյունավետ կազմակերպման տեսանկյունից, առաջարկում ենք Հավելվածի 13-րդ կետով նախատեսված ՀՀ ԱԳՆ եզրակացությունը տրամադրել Հավելվածի 7-րդ կետով նախատեսված եզրակացության հետ համատեղ՝ այն վերապահումով, որ փաստաթղթի նախագիծը հետագայում կհամապատասխանի ՀՀ օրենսդրությանը և չի պարունակի ֆինանսական կամ գյույքային պարտավորություններ նախատեսող դրույթներ։  2․ Հավելվածի 17-րդ կետի համաձայն՝ այն դեպքում, երբ միջազգային բնույթի փաստաթուղթը կնքվելու է Հայաստանի Հանրապետության կառավարության անունից, իրավասու մարմինը դրա նախագիծը լրամշակելուց հետո նախագծի փաթեթը տասնօրյա ժամկետում ներկայացնում է վարչապետի աշխատակազմ՝ միջազգային բնույթի փաստաթղթի կնքման վերաբերյալ Հայաստանի Հանրապետության վարչապետի համաձայնությունը ստանալու նպատակով: Փաթեթը ներառում է նախագիծը, սույն ընթացակարգերի 7-13-րդ կետերով նախատեսված եզրակացությունները և միջազգային բնույթի փաստաթղթի ստորագրման հիմնավորումը:  Վերոգրյալի վերաբերյալ առաջարկում ենք ՀՀ կառավարության անունից կնքվող միջազգային բնույթի փաստաթղթի նախագծերի համար նախատեսել վերջինիս շրջանառման առաջանային փուլում (օրինակ՝ 7-րդ կետին զուգահեռ*) ՀՀ վարչապետի նախնական հանձնարարության* ստացման հնարավորությունը՝ հետագա ընթացակարգերի ապահովման կապակցությամբ։  Միաժամանակ Ձեր ուշադրությունն ենք հրավիրում այն հանգամանքին, որ թեև նախագծին կից ներկայացված ամփոփաթերթի 9-րդ կետում սույն առաջարկի կարգավիճակը նշված է *«Ընդունվել է, նախագիծը լրացվել է նոր՝ 13-րդ կետով»,* սակայն նշյալ կետին համապատասխան նոր խմբագրությունը բացակայում է։  3. Հավելվածում առաջարկում ենք նաև սահմանել, որ միջազգային բնույթի փաստաթղթերի նույնական հայերեն օրինակի հասատումն ապահովվի ՀՀ ԱԳՆ կողմից։ | 1. Ընդունվել է,   հավելվածի 14-րդ կետում «7-12-րդ կետերում» բառերը փոխարինվել է «7-13-րդ կետերում» բառերով։  Չի ընդունվել:  Չի ընդունվել,  վարչապետի աշխատակազմի արտաքին կապերի վարչության հետ բանավոր քննարկման արդյունքում ներկայացված առաջարկին տրվել է բացասական դիրքորոշում։  Չի ընդունվել:  Չի ընդունվել: |
| **ՀՀ արդարադատության նախարարության**  **պետական փորձագիտական եզրակացություն** | **//2068-2023** |
| **17.01.2023** |
| «Իրավաբանական պարտադիր ուժ չունեցող միջազգային բնույթի փաստաթղթերի կնքման ընթացակարգերը սահմանելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը՝  1․Նախագծի հավելվածի 2-րդ կետի համաձայն՝ Միջազգային բնույթի փաստաթուղթը միջազգային իրավունքի սուբյեկտների կամ միջազգային իրավունքի սուբյեկտ չհանդիսացող կամ որպես այդպիսին չճանաչված կազմավորման (կազմավորումների) միջև կնքվող գրավոր պայմանավորվածություն է, որը Հայաստանի Հանրապետության համար չի առաջացնում միջազգային հանրային իրավունքով սահմանված իրավունքներ և պարտավորություններ, ինչպես նաև **գույքային պարտավորություններ**, չի հակասում Հայաստանի Հանրապետության օրենսդրությանը, չի առաջացնում **ֆինանսական պարտավորություններ** Հայաստանի Հանրապետության պետական բյուջեի համար, և չի հանդիսանում միջազգային պայմանագիր Օրենքի իմաստով։  Նախագծի հավելվածի 10-րդ կետի համաձայն՝ Հայաստանի Հանրապետության ֆինանսների նախարարությունը տրամադրում է եզրակացություն միջազգային բնույթի փաստաթղթի նախագծում Հայաստանի Հանրապետության համար ֆինանսական պարտավորություններ նախատեսող դրույթների **առկայության** վերաբերյալ, այդ թվում՝ միջազգային բնույթի փաստաթղթով եկամուտների նվազեցման կամ ծախսերի ավելացման հանգեցնող դրույթների և տվյալ տարվա համար Հայաստանի Հանրապետության Ազգային ժողովի ընդունած «Պետական բյուջեի մասին» օրենքում չներառված պարտավորությունների մասին։  Նախագծի հավելվածի 11-րդ կետի համաձայն՝ Պետական գույքի կառավարման ոլորտի լիազորված մարմինը տրամադրում է եզրակացություն միջազգային բնույթի փաստաթղթի նախագծում Հայաստանի Հանրապետության համար գույքային պարտավորություններ նախատեսող դրույթների **առկայության** վերաբերյալ։  Հաշվի առնելով Նախագծի հավելվածի 2-րդ կետի կարգավորումները՝ առաջարկում ենք Նախագծի Հավելվածի 10-րդ և 11-րդ կետերում «առկայության» բառը փոխարինել «առկայության կամ բացակայության» վերաբերյալ բառերով։  2․Նախագծի հավելվածի 17-րդ կետի համաձայն՝ «*17. Այն դեպքում, երբ միջազգային բնույթի փաստաթուղթը կնքվելու է Հայաստանի Հանրապետության կամ Հայաստանի Հանրապետության կառավարության անունից, իրավասու մարմինը* ***դրա նախագիծը լրամշակելուց հետո*** *նախագծի փաթեթը տասնօրյա ժամկետում ներկայացնում է վարչապետի աշխատակազմ՝ միջազգային բնույթի փաստաթղթի կնքման վերաբերյալ Հայաստանի Հանրապետության վարչապետի համաձայնությունը ստանալու նպատակով: Փաթեթը ներառում է նախագիծը, սույն ընթացակարգերի 7-13-րդ կետերով նախատեսված եզրակացությունները և միջազգային բնույթի փաստաթղթի ստորագրման հիմնավորումը*»:  Տարընթերցումներից խուսափելու նպատակով՝ անհրաժեշտ է վերանայել և հստակեցնել Նախագծի վերոնշյալ կարգավորումը, քանի որ այդ կարգավորումից ստացվում է, որ միջազգային բնույթի փաստաթուղթը Հայաստանի Հանրապետության կառավարության անունից կնքվելուց դեպքում՝ այն նախքան վարչապետի աշխատակազմ ներկայացնելը, **պետք է պարտադիր լրամշակվի:**  Սակայն տվյալ պարագայում անհրաժեշտ է նկատի ունենալ, որ միջազգային բնույթի փաստաթղթի նախագիծն արդեն անցել է Նախագծի 7-13-րդ կետերում նշված փուլերով: | 1․ Չի ընդունվել  Քանի որ, 10-11-րդ կետերով նախատեսված մարմնինները գույքային կամ ֆինանսական պարտավորության բացակայության դեպքում առկայության վերաբերյալ եզրակացությունը ներկայացնելիս նշում են, որ առկա չէ գույքային կամ ֆինանսական պարտավորություն։  2․ Ընդունվել է, կատարվել է համապատասխան փոփոխություն |
| **ՀՀ ֆինասների նախարարություն** | **01/11-1/644-2023** |
| **17.01.2023** |
| ՀՀ ֆինանսների նախարարությունն ուսումնասիրել է «Իրավաբանական պարտադիր ուժ չունեցող միջազգային բնույթի փաստաթղթերի կնքման ընթացակարգերը սահմանելու մասին» Հայաստանի Հանրապետության կառավարության որոշման նախագծի լրամշակված տարբերակը և հայտնում է հետևյալը.   1. Ելնելով մարդկային ռեսուրսների կառավարման և աշխատանքների արդյունավետ կազմակերպման տեսանկյունից՝ առաջարկում ենք «Իրավաբանական պարտադիր ուժ չունեցող միջազգային փաստաթղթերի կնքման ընթացակարգերը սահմանելու մասին» ՀՀ կառավարության որոշման նախագծի հավելվածի (Հավելված) Հավելվածի 13-րդ կետով նախատեսված ՀՀ ԱԳՆ եզրակացությունը (փաստաթղթի միջազգային պայմանագիր լինելու կամ կարգավորման ենթակա հարաբերությունները միջազգային բնույթի փաստաթղթով կնքելու վերաբերյալ) տրամադրել Հավելվածի 7-րդ կետով նախատեսված եզրակացության հետ համատեղ՝ այն վերապահումով, որ փաստաթղթի նախագիծը հետագայում կհամապատասխանի ՀՀ օրենսդրությանը և չի պարունակի ֆինանսական կամ գույքային պարտավորություններ նախատեսող դրույթներ։ Միաժամանակ, Ձեր ուշադրությունն ենք հրավիրում այն հանգամանքին, որ սույն առաջարկը ՀՀ ԱԳՆ կողմից ընդունելի չլինելու հիմնավորումը բացակայում է։ 2. Նախագծին կից ներկայացված ամփոփաթերթի 2-րդ կետի համաձայն՝ ՀՀ ՖՆ առաջարկը չի ընդունվել, քանի որ վարչապետի աշխատակազմի արտաքին կապերի վարչության հետ բանավոր քննարկման արդյունքում վերջինիս տրվել է բացասական դիրքորոշում։   Այդուհանդերձ, ելնելով ժամանակի և մարդկային ռեսուրսների կառավարման արդյունավետությունից՝ առաջարկում ենք ևս մեկ անգամ քննարկման առարկա դարձնել ՀՀ կառավարության անունից կնքվող միջազգային բնույթի փաստաթղթի նախագծերի համար դրանց շրջանառման առաջնային փուլում (օրինակ՝ 7-րդ կետին զուգահեռ) ՀՀ վարչապետի աշխատակազմի հավանության ստացման հնարավորության նախատեսումը։   1. Հավեվածի 16-րդ և 18-րդ կետերի համաձայն՝ միջազգային բնույթի փաստաթղթի նախագիծը փոխհամաձայնեցվում է մյուս կողմի հետ ՀՀ ԱԳՆ միջոցով։ Միաժամանակ, «Միջազգային պայմանագրերի մասին» օրենքի 16-րդ հոդվածի 5-րդ մասի համաձայն՝ պայմանավորվող մյուս կողմի հետ վարկային և դրամաշնորհային միջազգային պայմանագրի նախագծի փոխհամաձայնեցումն իրականացնում է իրավասու մարմինը՝ ՀՀ ԱԳՆ հետ համաձայնեցմամբ:   Հաշվի առնելով վերոգրյալը՝ առաջարկում ենք սույն կարգում ևս, առնվազն այն միջազգային կառույցների համար, որոնց խորհուրդներում որպես ՀՀ կառավարիչ/փոխկառավարիչ հանդես են գալիս ՀՀ ֆինանսների նախարարը և/կամ ՀՀ ֆինանսների նախարարի տեղակալը, ՀՀ ֆինանսների նախարարության համար սահմանել անմիջական հաղորդակցության, այդ թվում՝ միջազգային բնույթի փաստաթղթի նախագծերի փոխհամաձայնեցման հնարավորություն։   1. Անհրաժեշտ է հստակեցնել «այլ պաշտոնատար անձ» եզրույթի սահմանումը՝ հաշվի առնելով, որ Հավելվածի 18-րդ կետի տրամաբանական շարունակությունը հանդիսացող 19-րդ կետի և 22-րդ կետի միջև առկա է անհամապատասխանություն։ 2. Հավելվածի 24-րդ կետի համաձայն՝ միջազգային բնույթի փաստաթղթի՝ օտար լեզվից հայերեն կամ հայերենից օտար լեզուներ թարգմանությունն ապահովում է իրավասու մարմինը՝ Հայաստանի Հանրապետության արդարադատության նախարարի սահմանած կարգով: Տարընթերցումներից խուսափելու նպատակով՝ առաջարկում ենք սույն դրույթը խմբագրել՝ հստակ սահմանելով, թե որ մարմինն է իրականացնելու նախագծի թարգմանությունը։ Օրինակ՝ սահմանել, որ *«Միջազգային բնույթի փաստաթղթի՝ օտար լեզվից հայերեն կամ հայերենից օտար լեզուներ թարգմանությունն ապահովում է իրավասու մարմինը՝ Հայաստանի Հանրապետության արդարադատության նախարարության միջոցով՝ Հայաստանի Հանրապետության արդարադատության նախարարի սահմանած կարգին համապատասխան»:* 3. Առաջարկում ենք սահմանել, որ միջազգային բնույթի փաստաթղթերի նույնական հայերեն օրինակի հաստատումը ապահովվի ՀՀ ԱԳՆ կողմից։ Միաժամանակ, Ձեր ուշադրությունն ենք հրավիրում այն հանգամանքին, որ սույն առաջարկը ՀՀ ԱԳՆ կողմից ընդունելի չլինելու հիմնավորումը ևս բացակայում է։ 4. Հաշվի առնելով, որ իրավասու մարմնի պաշտոնական կայքէջում հրապարակման պահանջ սահմանված չէ նաև միջազգային պայմանագրերի համար՝ առաջարկում ենք քննարկել Հավելվածի 28-րդ կետի պահպանման նպատակահարմարությունը։   Միաժամանակ հարկ ենք համարում ընդգծել, որ վերոնշյալ նկատառումները չընդունվելու դեպքում սույն կարգի կիրառման ընթացքում կարող են առաջանալ գործնական խնդիրներ, ինչպիսիք առաջացան «Միջազգային պայմանագրերի մասին» ՀՀ օրենքի կիրառման դեպքում: | 1․ Չի ընդունվել  Արտաքին գործերի նախարարությունը նախագծի 9-12-րդ կետերով նախատեսված եզրակացությունների հիման վրա է որոշում փաստաթղթի բնույթը։  Հարցը քննարկվել է թեմայի շուրջ կազմակերպված խորհրդակցության ընթացքում, ներկայացվել են անհրաժեշտ հիմնավորումներ, որոնք ընդունելի են համարվել նաև ՖՆ ներկայացուցիչների կողմից:  2․ Չի ընդունվել  վարչապետի աշխատակազմի արտաքին կապերի վարչության հետ ևս մեկ անգամ քննարկվել է ՀՀ կառավարության անունից կնքվող միջազգային բնույթի փաստաթղթի նախագծերի համար դրանց շրջանառման առաջնային փուլում ՀՀ վարչապետի աշխատակազմի հավանության ստացման հնարավորության նախատեսումը, որին տրվել է բացասական դիրքորոշում։  Հարցի վերաբերյալ սպառիչ հիմնավորումներ են տրվել ՖՆ-ի ներկայացուցիչներին՝ կազմակերպված խորհրդակցության ընթացքում:  3․ Ընդունվել է  Նախագծի 16-րդ կետը լրացվել է նոր պարբերությամբ հետևյալ բովանդակությամբ․ «Ֆինանսների նախարարությունը միջազգային բնույթի փաստաթղթի փոխհամաձայնեցումը մյուս կողմի հետ ապահովում է անմիջականորեն՝ ըստ անհրաժեշտության համագործակցելով ՀՀ արտաքին գործերի նախարարության հետ։»։  4․ Չի ընդունվել  Հստակեցման անհրաժեշտություն չկա, քանի որ ելնելով 18-21-րդ կետերի տրամաբանությունից, նախագծում հստակ սահմանված է, թե ով է համարվելու «այլ պաշտոնատար անձ»։ Հիմնա­վորումները ներկայացվել են նաև քննարկման ընթացքում:  5․ Չի ընդունվել  Արդարադատության նախարարի 2018 թվականի 407-Ն հրամանի 4-րդ կետով հստակ սահմանված է, որ միջազգային պայմանագրի կամ դրա նախագծի թարգմանությունն իրականացնում է «Հայաստանի Հանրապետության արդարա­դատության նախարարության թարգմանությունների կենտրոն» պետական ոչ առևտրային կազմակերպությունը (այսուհետ՝ թարգմանությունների կենտրոն)՝ սույն կարգի 6-րդ կետով սահմանված ժամկետներում:  Հետևաբար, անհրաժեշտություն չկա ավելորդ բառեր ավելացնելու, քանի որ կարգում հստակ սահմանված է։  6․ Ընդունվել է  Նախագծի 24-րդ կետը լրացվել է նոր պարբերությամբ՝ հետևյալ բովանդակությամբ․ «Հայերեն և օտար լեզվով թարգմանության հաստատումը ստորագրումից առաջ իրականացնում է Հայաստանի Հանրապետության արտաքին գործերի նախարարությունը։»։  7․ Ընդունվել է  28-րդ կետը շարադրվել է հետևյալ խմբագրությամբ՝ «28. Միջազգային բնույթի փաստաթուղթը հրապարակվում է իրավասու մարմնի պաշտոնական կայքէջում՝ **իրավասու մարմնի ղեկավարի հրամանով սահմանված կարգով**:»։ |